CELEX: 52016PC0299
Language: sl
Date: 2016-05-26
Title: Predlog UREDBA SVETA o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke

EVROPSKA KOMISIJA
            Bruselj, 26.5.2016
            COM(2016) 299 final
            2016/0153(NLE)
            Predlog
            UREDBA SVETA
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               OBRAZLOŽITVENI MEMORANDUM
            
            
               1.
                     OZADJE PREDLOGA
            
            
               •
                     Razlogi za predlog in njegovi cilji
            
            
               
                  Za nekatere izdelke, katerih proizvodnja v Uniji ni zadostna, da bi krila potrebe predelovalne industrije v Uniji, je treba določiti avtonomne tarifne kvote. Odpreti bi bilo treba tarifne kvote Unije za ustrezne količine po stopnji dajatve nič ali znižanih stopnjah dajatev, ne da bi to povzročilo motnje na trgu takih izdelkov. 
               
               
                  Svet je 17. decembra 2013 sprejel Uredbo (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke, da bi se povpraševanje po zadevnih izdelkih v Uniji zadovoljilo pod najbolj ugodnimi pogoji.
               
               
                  Uredba se posodobi vsakih šest mesecev, da bi se upoštevale potrebe industrije EU. Komisija je ob pomoči skupine za gospodarsko-tarifna vprašanja pregledala vse zahtevke za dajatve znotraj avtonomne tarifne kvote, ki so jih posredovale države članice.
               
               
                  Komisija po tem pregledu meni, da je upravičeno, da se odprejo avtonomne tarifne kvote za nekatere nove izdelke, ki trenutno niso navedeni v Prilogi k Uredbi Sveta (EU) št. 1388/2013. V zvezi z nekaterimi drugimi izdelki je treba spremeniti besedilo opisa, dodeliti nove oznake TARIC, dodati končni datum ali pa se je pojavila potreba po povečanju začetne višine kvote. Predlaga se, da se izdelki, pri katerih tarifna kvota ni več v gospodarskem interesu Unije, umaknejo.
               
            
            
               •
                     Skladnost z veljavnimi predpisi s področja zadevne politike
            
            
               
                  Ta predlog ne bremeni držav, ki so z EU sklenile preferencialni trgovinski sporazum (na primer splošni sistem preferencialov, ureditev AKP, prostotrgovinski sporazumi, države kandidatke in potencialne države kandidatke).
               
            
            
               •
                     Skladnost z drugimi politikami Unije
            
            
               
                  Predlog je v skladu s kmetijsko, trgovinsko, podjetniško, razvojno in zunanjo politiko.
               
            
            
               2.
                     PRAVNA PODLAGA, SUBSIDIARNOST IN SORAZMERNOST
            
            
               •
                     Pravna podlaga
            
            
               
                  Pravna podlaga tega predloga je člen 31 Pogodbe o delovanju Evropske unije (v nadaljnjem besedilu: PDEU).
               
            
            
               •
                     Subsidiarnost (za neizključno pristojnost) 
            
            
               Predlog je v izključni pristojnosti Unije. Načelo subsidiarnosti se zato ne uporablja.
            
            
               •
                     Sorazmernost
            
            
               
                  Predlog je v skladu z načelom sorazmernosti, ker je ta sveženj ukrepov v skladu z načeli za poenostavitev postopkov za gospodarske subjekte, vključene v zunanjo trgovino, in s Sporočilom Komisije o avtonomnih tarifnih opustitvah in kvotah (C 363, 13.12.2011, str. 6). V skladu s členom 5(4) Pogodbe o Evropski uniji ta uredba ne presega tistega, kar je potrebno za doseganje zastavljenih ciljev.
               
            
            
               •
                     Izbira instrumenta
            
         
         
            
               Na podlagi člena 31 PDEU Svet na predlog Komisije s kvalificirano večino določi avtonomne tarifne opustitve in kvote, zato je uredba ustrezen instrument.
            
            
               3.
                     REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •
                     Naknadne ocene/preverjanja ustreznosti obstoječe zakonodaje
            
            
               
                  Shema avtonomnih tarifnih kvot je bila del ocenjevalne študije o avtonomnih tarifnih opustitvah, ki je bila izvedena leta 2013, saj so avtonomne kvote kot ukrepi podobne avtonomnim opustitvam, razen tega da imajo kvote omejen obseg uvoza. Na podlagi ocenjevalne študije je bilo ugotovljeno, da je osnovna utemeljitev sheme še vedno veljavna. Podjetja iz EU, ki uvažajo blago po shemi, lahko znatno prihranijo pri stroških. Ti prihranki pa lahko omogočijo širše pozitivne učinke (npr. večjo konkurenčno sposobnost, učinkovitejše proizvodne metode, ustvarjanje ali ohranjanje delovnih mest v EU itd.), kar je odvisno od zadevnega izdelka, podjetja in sektorja.
               
            
            
               •
                     Posvetovanja z zainteresiranimi stranmi
            
            
               Ocena tega predloga je bila izvedena ob pomoči skupine za gospodarsko-tarifna vprašanja (v nadaljnjem besedilu: skupina ETQG), ki jo sestavljajo delegacije iz vseh držav članic in Turčije. Pred potrditvijo sprememb iz tega predloga se je skupina sestala trikrat.
            
            
               Podrobno je ocenila vsak zahtevek (nov zahtevek ali zahtevek za spremembo). Pri preučitvi vsakega primera se zlasti upoštevajo preprečevanje vsakršne škode za proizvajalce EU ter krepitev in utrditev konkurenčnosti proizvodnje EU. Skupina ETQG je zahtevke ocenila na podlagi lastnih razprav in po posvetovanju držav članic z zadevnimi panogami, združenji, trgovinskimi zbornicami in drugimi zainteresiranimi stranmi.
            
            
               Vse navedene kvote ustrezajo dogovorom ali kompromisom, doseženim v razpravah skupine ETQG. Možna resna tveganja z nepopravljivimi posledicami niso bila omenjena.
            
            
               •
                     Zbiranje in uporaba strokovnih mnenj
            
            
               
                  Ni relevantno.
               
            
            
               •
                     Ocena učinka
            
            
               Predlog spremembe je tehnične narave in se nanaša le na področje uporabe kvot, naštetih v Prilogi. Uredba je sicer enaka obstoječi Uredbi Sveta. Zato za ta predlog ni bila izvedena ocena učinka.
            
            
               •
                     Ustreznost in poenostavitev ureditve
            
            
               
                  Ni relevantno.
               
            
            
               •
                     Temeljne pravice
            
            
               
                  Predlog ne vpliva na temeljne pravice.
               
            
            
               4.
                     PRORAČUNSKE POSLEDICE
            
            
               Ta predlog nima finančnih posledic za odhodke, ima pa finančne posledice za prihodke, saj povzroči nepobrane carinske dajatve v skupnem znesku približno 2,8 mio. EUR na leto. Učinek na tradicionalna lastna sredstva proračuna je –2 773 841 EUR na leto (75 % x 3 698 455 EUR na leto).
            
            
               Države članice bodo morale izgubo prihodkov v tradicionalnih lastnih sredstvih nadomestiti s prispevki, ki temeljijo na BND.
            
            
               5.
                     DRUGI ELEMENTI
            
         
         
            
               •
                     Načrti za izvedbo ter ureditev spremljanja, ocenjevanja in poročanja
            
            
               
                  Predlagani ukrepi so obravnavani v okviru integrirane tarife Evropske unije (TARIC), uporabljajo pa jih carinske uprave držav članic.
               
               
                  Posebna raba nekaterih izdelkov, ki jih zajema ta uredba Sveta, se bo preverila v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije.
               
            
            
               •
                     Obrazložitveni dokumenti (za direktive)
            
            
               
                  Ni relevantno.
               
            
            
               •
                     Natančnejša pojasnitev posameznih določb predloga
            
            
               Ni relevantno.
            
            
               2016/0153 (NLE)
            
            
               Predlog
            
            
               UREDBA SVETA
            
            
               o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 31 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter da bi se preprečile vsakršne motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 1388/2013 odprte avtonomne tarifne kvote
                  1
               . Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič. Iz navedenih razlogov je treba z učinkom od 1. julija 2016 odpreti tarifne kvote po stopnji dajatve nič za ustrezno količino glede devetih novih izdelkov.
            
            
               (2)Poleg tega bi bilo treba v nekaterih primerih prilagoditi obstoječe avtonomne tarifne kvote Unije. Za enega od izdelkov je treba zaradi jasnosti spremeniti opis izdelka. Za tri izdelke pa je treba povečati višino kvot, saj je to v interesu gospodarskih subjektov in Unije.
            
            
               (3)Za en izdelek bi bilo treba zapreti avtonomne tarifne kvote Unije z učinkom od 1. julija 2016, saj od navedenega datuma dalje dodeljevanje teh kvot ni več v interesu Unije.
            
            
               (4)Uredbo (EU) št. 1388/2013 bi bilo zato treba ustrezno spremeniti.
            
            
               (5)Ker se morajo spremembe glede kvot za zadevne izdelke iz te uredbe začeti uporabljati 1. julija 2016, bi morala ta uredba začeti veljati takoj –
            
         
         
            
               SPREJEL NASLEDNJO UREDBO:
            
            
               Člen 1
            
            
               Priloga k Uredbi (EU) št. 1388/2013 se spremeni:
            
            
               (a)vnesejo se vrstice za tarifne kvote pod zaporednimi številkami 09.2691, 09.2692, 09.2693, 09.2696, 09.2697, 09.2698, 09.2699, 09.2694 in 09.2695 iz Priloge I k tej uredbi v vrstnem redu oznak KN iz drugega stolpca preglednice iz Priloge k Uredbi (EU) št. 1388/2013;
            
            
               (b)
                     vrstice za tarifne kvote pod zaporednimi številkami 09.2637, 09.2703, 09.2683 in 09.2659  se nadomestijo z vrsticami iz Priloge II k tej uredbi;
            
            
               (c)
                     vrstica za tarifno kvoto z zaporedno številko 09.2689 se črta.
            
            
               Člen 2
            
            
               Ta uredba začne veljati na dan objave v Uradnem listu Evropske unije.
            
            
               Uporablja se od 1. julija 2016. 
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
                     
               
            
            
               OCENA FINANČNIH POSLEDIC ZAKONODAJNEGA PREDLOGA 
            
            
               1.
                     NASLOV PREDLOGA
            
            
               Uredba Sveta o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke.
            
            
               2.
                     PRORAČUNSKE VRSTICE
            
            
               Poglavje in člen: poglavje 12, člen 120.
            
            
               Znesek v proračunu za leto 2016: 18 465 300 000 EUR (proračun 2016).
            
            
               3.
                     FINANČNE POSLEDICE
            
         
         
            
               ◻
                     Predlog nima finančnih posledic.
            
            
               X
                     Predlog nima finančnih posledic za odhodke, ima pa finančne posledice za prihodke. Učinek je naslednji:
            
            
               (v mio. EUR na eno decimalno mesto natančno)
            
            
                     
                        Proračunska vrstica
                     
                  
                  
                     
                        Prihodki
                           2
                        
                     
                  
                  
                     
                        Šestmesečno obdobje z začetkom dd.mm.llll
                     
                  
                  
                     
                        [Leto: 2/2016]
                     
                  
               
                     
                        Člen 120
                     
                  
                  
                     
                        Posledice za lastna sredstva
                     
                  
                  
                     
                        1.7.2016
                     
                  
                  
                     
                        –1,4
                     
                  
               
               (v mio. EUR na eno decimalno mesto natančno)
            
            
                     
                        Stanje po ukrepu
                     
                  
               
                     
                  
                  
                     
                        [2017 in naslednja leta]
                     
                  
               
                     
                        Člen 120
                     
                  
                  
                     
                        –2,8 na leto
                     
                  
               
            
               Na podlagi navedenega se posledice za izgubo prihodkov, ki izhaja iz te uredbe, lahko ocenijo na 2,8 mio. EUR na leto od 1. 1. 2017 dalje (bruto znesek 3,7 mio. EUR x 0,75) in 1,4 mio. EUR za obdobje 1. 7. 2016–31. 12. 2016.
            
            
               Države članice bodo morale izgubo prihodkov v tradicionalnih lastnih sredstvih nadomestiti s prispevki, ki temeljijo na BND.
            
            
               4.
                     Ukrepi proti goljufijam
            
            
               Posebna raba nekaterih izdelkov, ki jih zajema ta uredba Sveta, se bo preverila v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije.
            
         
         
            
                  
                     (1)
                  Uredba Sveta (EU) št. 1388/2013 z dne 17. decembra 2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke in razveljavitvi Uredbe (EU) št. 7/2010 (UL L 354, 28.12.2013, str. 319). 
               
               
                  
                     (2)
                  Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov pobiranja. 
               
            
      
    ---documentbreak--- 
      
         
               EVROPSKA KOMISIJA
            Bruselj, 26.5.2016
            COM(2016) 299 final
            PRILOGI
            k
            predlogu UREDBE SVETA
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               PRILOGA I
            
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Opis proizvoda
                     
                  
                  
                     
                        Obdobje veljavnosti kvote
                     
                  
                  
                     
                        Višina kvote
                     
                  
                  
                     
                        Dajatev znotraj kvote (%)
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-Klorociklopropil)etanon (CAS RN 63141-09-3)
                     
                  
                  
                     
                        01.07-31.12
                     
                  
                  
                     
                        400 ton
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-Kloro-1-(1-klorociklopropil)etanon
                     
                     
                        (CAS RN 120983-72-4)
                     
                  
                  
                     
                        01.07-31.12
                     
                  
                  
                     
                        1 200 ton
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubendiamid (ISO) (CAS RN 272451-65-7)
                     
                  
                  
                     
                        01.07-31.12
                     
                  
                  
                     
                        100 ton
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekan-5-olid (CAS RN 705-86-2)
                     
                  
                  
                     
                        01.07-31.12
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekan-5-olid (CAS RN 713-95-1)
                     
                  
                  
                     
                        01.07-31.12
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        Barvilo C.I. Pigment Red 4 (CAS RN 2814-77-9) in preparati na osnovi tega barvila, ki vsebujejo 60 mas. % ali več barvila C.I. Pigment Red 4
                     
                  
                  
                     
                        01.07-31.12
                     
                  
                  
                     
                        75 ton
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        Integriran audio modul (IAM) z digitalnim video izhodnim signalom za povezavo z LCD dotakljivim zaslonom, povezanim z omrežjem MOST (Media Oriented System Transport) in prenesenim s protokolom MOST, ki zagotavlja visoko kakovost, brez ali s:
                     
                     
                        vendar z
                     
                     
                        za uporabo v prozvodnji vozil iz poglavja 87
                     
                     
                         (1)
                     
                     
                  
                  
                     
                        01.07-31.12.2016
                     
                     
                  
                  
                     
                        500 000 kosov
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Vpenjala za osi, ohišja, vilični mostovi in vpenjalni deli iz aluminijeve zlitine za motorna kolesa
                     
                  
                  
                     
                        01.07-31.12
                     
                  
                  
                     
                        500 000 kosov
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Bati za blažilnike krmilnega sistema iz sintranega jekla v skladu s standardom ISO P2054 za motorna kolesa
                     
                  
                  
                     
                        01.07-31.12
                     
                  
                  
                     
                        1 000 000 kosov
                     
                  
                  
                     
                        0 %
                     
                  
               
            
               PRILOGA II
            
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Opis proizvoda
                     
                  
                  
                     
                        Obdobje veljavnosti kvote
                     
                  
                  
                     
                        Višina kvote
                     
                  
                  
                     
                        Dajatev znotraj kvote (%)
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Koruzni storži (Zea Mays Saccharata) celi ali narezani, s premerom 10 mm ali več, vendar največ 20 mm, za uporabo v proizvodnji izdelkov živilske industrije za drugo predelavo, razen za preprosto prepakiranje
                     
                     
                         (1)(2)(3)
                     
                     
                  
                  
                     
                        01.01-31.12
                     
                     
                  
                  
                     
                        550 ton
                     
                     
                  
                  
                     
                        0 %
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Vanadijevi oksidi in hidroksidi, ki se uporabljajo izključno za proizvodnjo zlitin
                     
                     
                         (1)
                     
                  
                  
                     
                        01.01-31.12
                     
                  
                  
                     
                        20 000 ton
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Kalcijev acetilacetonat (CAS RN 19372-44-2) za uporabo v proizvodnji stabilizatorskih sistemov v obliki tablet
                     
                     
                         (1)
                     
                  
                  
                     
                        01.01-31.12
                     
                  
                  
                     
                        150 ton
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        S tokomsode kalcinirana diatomejska zemlja
                     
                  
                  
                     
                        01.01-31.12
                     
                  
                  
                     
                        35 000 ton
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        Za opustitev dajatev velja carinski nadzor glede posebne uporabe v skladu s členom 254 Uredbe (EU) št. 953/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
                     
                  
               
                     
                        (2)
                     
                  
                  
                     
                        Vendar se opustitev tarifnih dajatev ne uporablja, če obdelavo izvajajo podjetja za trgovino na drobno ali gostinska podjetja.
                     
                  
               
                     
                        (3)
                     
                  
                  
                     
                        Opusti se samo dajatev ad valorem. Posebna dajatev se uporablja še naprej.